პაკ სონ ჰუნი

პაკ სონ ჰუნი (დ. 8 დეკემბერი, 2002) — სამხრეთკორეელი მომღერალი და ყოფილი მოციგურავე. სონ ჰუნი ფიგურულ სრიალში ასპარეზობდა 2010 წლიდან 2020 წლის დასაწყისამდე; ამავე პერიოდში, 2018 წლიდან, პარალელურად იყო K-pop-ის ტრენინგზე. პაკ სონ ჰუნმა დაასრულა სპორტული კარიერა და 2020 წლის ნოემბერში დადებიუტდა, როგორც სამხრეთკორეული ბოიბენდის Enhypen-ის (ენჰაიპენი) წევრი. სონ ჰუნი არის აზიის ფიგურული სრიალის თასის 2016–2017 წლების უმცროსთ ვერცხლის მედალოსანი და 2015 წლის ნოვისთა ოქროს მედალოსანი, ასევე ლომბარდიის თასის 2015 წლის ნოვისთა ოქროს მედალოსანი. პაკმა ასევე მოიპოვა ვერცხლის მედლები სამხრეთ კორეის ფიგურული ციგურაობის ჩემპიონატის 2013 წლის ნოვისთა შეჯიბრებაში და 2014 წლის უმცროსებისთვის განკუთვნილ შეჯიბრებაში.

კარიერა
2010–2020: ფიგურული სრიალი
სონ ჰუნმა 2015–2016 წლების ფიგურული ციგურაობის სეზონში მოიგო ორი საერთაშორისო „advanced novice“ კატეგორიის შეჯიბრება — აზიის ფიგურული სრიალის თასი  და ლომბარდიის თასი. 

სონ  ჰუნის საერთაშორისო დებიუტი 2016–2017 წლების სეზონში შედგა, როდესაც ასაკობრივად კვალიფიცირებული გახდა უმცროსების კატეგორიებისთვის. პაკმა მოიპოვა ვერცხლის მედალი აზიის ფიგურული ციგურაობის თასზე და სამხრეთ კორეის სახელით მიიღო მონაწილეობა ISU-ს გრან-პრის ეტაპში ესტონეთში, რომელიც ასაკობრივად უმცროს მოციგურავეებზე იყო გათვლილი. მომდევნო წელს პაკ სუნ ჰუნმა კვლავ მოიგო ვერცხლის მედალი აზიის ფიგურული ციგურაობის თასზე და მონაწილეობა მიიღო ISU-ს გრან-პრის ეტაპში პოლონეთში.

2018–2019 წლების ფიგურული ციგურაობის სეზონში სონჰუნი ასაკობრივად კვალიფიცირებული გახდა უფროსთა (სენიორთა) შეჯიბრებებისთვის. მან მონაწილეობა მიიღო ISU Challenger Series-ის ორ ტურნირში — აზიის ფიგურული ციგურაობის თასი (Asian Figure Skating Trophy) და ალპენ თასი (Alpen Trophy).

2020–დღემდე: დებიუტი Enhypen-თან
მინი|მარცხნივ
2018 წელს სონ ჰუნი გახდა Big Hit Music-ის წევრი, მას შემდეგ რაც კომპანიის თანამშრომლებმა აღნიშნეს, რომ დიდი პოტენციალი ჰქონდა. 2020 წლის 1 ივნისს პაკი გამოცხადდა მონაწილედ შოუში სახელად I-Land — ეს იყო კონკურსი, რომელიც Mnet-ისა და Belift Lab-ის მიერ იყო დაგეგმილი (Belift Lab არის CJ E&M-ისა და HYBE Corporation-ის ერთობლივი საწარმო). კონკურსის მიზანი იყო შეეკრა კეი პოპ ჯგუფი. შვიდ წარმატებულ ფინალისტს შორის სონ ჰუნმა მეექვსე ადგილი დაიკავა და შეირჩა ახლად ჩამოყალიბებული სამხრეთკორეული აიდოლ-ჯგუფის Enhypen წევრად. პაკ სონ ჰუნმა ჯგუფთან ერთად ოფიციალური დებიუტი 2020 წლის 30 ნოემბერს შედგა მინიალბომით (EP) Border: Day One.

2021 წლის სექტემბერში სონ ჰუნი გამოცხადდა კორეული სატელევიზიო პროგრამის Music Bank-ის ახალ წამყვანად IVE-ის (აივის) წევრ ვონიონგთან ერთად. წყვილი, მეტსახელად „장꾸“ (Jangkku), პირველად ეთერში ერთად 2021 წლის 8 ოქტომბერს გამოჩნდა.

2022 წლის 27 ივლისს სონჰუნმა სპეციალური გამოჩენა (კამეო) გააკეთა Playlist-ის ვებ-სერიალში Mimicus, საკუთარი თავის როლში.

რეკლამები
2024 წლის 30 აპრილს, W Korea-ს მაისის ნომრისთვის შექმნილი ციფრული ფოტოსესიის გამოქვეყნებისთანავე, რომელშიც წარმოდგენილი იყო Tiffany & Co.-ს სამკაულები, სონ ჰუნი და  ჯგუფის წევრი ჯეიკი გამოცხადდნენ ბრენდის რეგიონულ ელჩებად სამხრეთ კორეასა და იაპონიაში.

31 მაისს სონ ჰუნი დასახელდა სამხრეთკორეული კოსმეტიკური ბრენდის ჰინსის ექსკლუზიურ მოდელად.

30 სექტემბერს თმის მოვლის ბრენდმა L'Oréal Paris სონ ჰუნი თავის უახლეს ელჩად გამოაცხადა. 

როგორც Enhypen-ის წევრი, იგი ასევე გახდა მოდის სახლის პრადას ელჩი.

სქოლიო

კატეგორია:დაბადებული 8 დეკემბერი
კატეგორია:დაბადებული 2002
კატეგორია:სამხრეთკორეელი მუსიკოსები